Nafarroako Parlamentuko Mahaiak, 2018ko urtarrilaren 15ean egindako bilkuran, ondoko erabakia hartu zuen, besteak beste:

Unai Hualde Iglesias jaunak eskatu du Hondakinei eta haien fiskalitateari buruzko Foru Lege proiektuari zuzenketak aurkezteko epea luzatzea.

Nafarroako Parlamentuko Erregelamenduaren 108. artikuluarekin bat, honako hau ERABAKI DA:

**1.** Hondakinei eta haien fiskalitateari buruzko Foru Lege proiektuari zuzenketak aurkezteko epea **2018ko otsailaren 7ko eguerdiko hamabiak arte** luzatzea. Aipatu foru lege proiektua 2017ko abenduaren 22ko 157. Nafarroako Parlamentuko Aldizkari Ofizialean argitaratu zen.

**2.** Erabaki hau Nafarroako Parlamentuko Aldizkari Ofizialean argitara dadin agintzea.

Iruñean, 2018ko urtarrilaren 15ean

Lehendakaria: Ainhoa Aznárez Igarza